GiliGold/VAD_KnessetCorpus huggingface dataset:
גדי איזנקוט:
 ולא קשה לדמיין לאן זה ילך
גדי איזנקוט:
 ולכן צריך להבין שיש סכנה קרובה, מיידית להמשך צה"ל כצבא העם בעיקר על רקע ההתנגשות של השנה האחרונה והמציאות המאוד מורכבת
גדי איזנקוט:
 והחוכמה היא לחפש את הנוסחה לשינוי עמוק בחוזה חדש, שיביא לערבות הדדית, לסולידריות ולשירות גם מתוך חובה אבל גם מתוך הבנה
גדי איזנקוט:
  ולכן לא הייתי נכנס כרגע למתווים, למרות שהנחנו על שולחן הכנסת הצעת חוק של המחנה הממלכתי
גדי איזנקוט:
 הייתי מדבר על ארבעה עקרונות
גדי איזנקוט:
 העיקרון הראשון הוא שכלל הצעירים והצעירות בני 18 יתייצבו לשירות
גדי איזנקוט:
 השירות, וההערה של מאיר שאיננו פה, הוא לא שירות גיוס לצה"ל
גדי איזנקוט:
 הוא חוק שירות ביטחון
גדי איזנקוט:
 זאת אומרת, זה גם שב"ס, וגם וא"א, וגם מוסד, וגם שירות לאומי, וגם שירותים אחרים
גדי איזנקוט:
 ולכן ערך השירות בצה"ל צריך לקבל עדיפות לאומית ייחודית
גדי איזנקוט:
 עם הערכה גדולה מאוד ללומדי תורה, זו תהיה טרגדיה להעביר חוק שישווה את זה, וכל דבר עומד בפני עצמו
גדי איזנקוט:
     הנקודה הבאה היא שתמונת האיומים על מדינת ישראל בעתיד הנראה לעין תלך ותחמיר
גדי איזנקוט:
 זאת אומרת, אנחנו מתכנסים למקרה של התלכדות זירות במלחמה רב-זירתית ונדרש סד"כ גדול מאוד גם לשגרה וגם לחירום
גדי איזנקוט:
 וישבנו פה לפני שלושה או ארבעה חודשים ואישרנו צווי חירום ל-58 הגדודים, בגלל מצוקת סד"כ לצה"ל
גדי איזנקוט:
 זאת אומרת, העיקרון של בנים לפני האבות, כדי שהצעירים היום ישרתו היה נכון כל השנים
גדי איזנקוט:
 ומאחר שאין את היכולת לספק סד"כ מתאים, סדר כוחות מתאים להגנת ביטחון המדינה, נאלצנו לקחת גדודי מילואים, ושנה אחרי שנה להביא אותם לתקופת מילואים
גדי איזנקוט:
     הנקודה השלישית, אני חושב שצריכה להיות התנגדות נחרצת לפטור גורף לכל חלק בחברה הישראלית
גדי איזנקוט:
 ואני מדבר עכשיו על העניין של חוק-יסוד: לימוד תורה או התגברות
גדי איזנקוט:
 אני חושב שפטור גורף יהיה טרגדיה למדינת ישראל, אבל טרגדיה גם לעדה החרדית
גדי איזנקוט:
      הנקודה הרביעית היא הוקרת המשרתים
גדי איזנקוט:
 הוקרת המשרתים צריכה לעבור בחוק
גדי איזנקוט:
 העברנו ב-2016 במיזם המשותף עם אביגדור ליברמן תוכנית "ממדים ללימודים", שחיילים קרביים יקבלו מימון
גדי איזנקוט:
 הכנסת אחרי זה תגברה את זה
טלי גוטליב:
אבל זה עבר עכשיו בקדנציה
קריאה:
לא
קריאה:
 לא עבר
גדי איזנקוט:
זה התחיל עם 12 חיילים וחיילות שמומנו על ידי אנשי קבע והמטה הכללי, ועבר היום ל-21,000 שלומדים
גדי איזנקוט:
 אני מקווה שכל חייל וחיילת, גם בשירות לאומי, יזכו להוקרת החברה הישראלית באופן דיפרנציאלי
גדי איזנקוט:
 אז חייל קרבי יוכל לקבל 150%, ומשרתת בשירות לאומי תקבל 70%
גדי איזנקוט:
 זה יתבטא את הוקרת החברה הישראלית למשרתים וההבנה שהשירות הוא ערך
גדי איזנקוט:
 השירות הצבאי זה לסכן את החיים
גדי איזנקוט:
 כל מי שחושב שיכול לקנות את הערך הזה בכסף, גם אם יחמשו את המשכורת הצבאית, זו תהיה טעות
גדי איזנקוט:
 אני חושב שצריך לעשות מאמץ גדול מאוד כדי להעלות את היקף המתגייסים, שהיום זה 67%, גבוה ככל האפשר
גדי איזנקוט:
     הנקודה האחרונה היא בעיניי נקודה ערכית
גדי איזנקוט:
 והנקודה הערכית מתחילה בחינוך הממלכתי
גדי איזנקוט:
 מי שחושב שזה מתחיל בגיל 18 טועה
גדי איזנקוט:
 כשאני בדקתי כרמטכ"ל מאיפה מגיעים המשרתים בצה"ל, 86% מהמשרתים בצה"ל מגיעים מ-53% החינוך הממלכתי, הממלכתי-דתי וקצת החמ"ד
גדי איזנקוט:
 ולכן אני חושב שזה עניין עמוק מאוד משירות צבאי, אלא צריך להסתכל איך מחנכים גם את הצעירים, מחנכים אותם למחויבות למדינה, מחנכים אותם לערבות ההדדית, מחנכים אותם לנתינה
גדי איזנקוט:
 אני חושב שזה צריך לבוא משם
גדי איזנקוט:
     ולכן, ובזה אני מסיים, המציאות שישנה היום בקונסטלציה הפוליטית הנפיצה, צעדים דרסטיים ייקחו את זה למקומות רעים מאוד
גדי איזנקוט:
 ואם הייתם שואלים אותי, גם במציאות שנוצרה היום במילואים היא מאוד מאוד מטרידה
גדי איזנקוט:
 צה"ל מבוסס באמת על התנדבות
גדי איזנקוט:
 מי שלא רוצה לשרת במילואים, לא ישרת
גדי איזנקוט:
 ולכן צריך להיזהר מאוד לא לשבור את הסולידריות ואת הערבות ההדדית שנסדקה, ולעשות כל מאמץ כדי לא לעשות טעויות חמורות, כמו פטור גורף או לדחוק חלקים בחברה לפינה מסוימת
גדי איזנקוט:
 לכן הדיון הזה בעיניי הוא דיון חשוב מאוד, שלא הייתי נכנס בו לפרטים, אלא להבנת הבעיה, האתגר והטיפול בשכל ולא בסיסמאות
יולי יואל אדלשטיין:
תודה, גדי
הר מלך:
המהלכים הדרסטיים, צריכים להיזהר מכל הכיוונים, לא רק כיוון אחד
אלעזר שטרן:
משפט אחד רק
אלעזר שטרן:
 אני חושב, ולא עכשיו, זה יותר מורכב, אדוני היושב-ראש, ואני אומר את וגם ליועצת המשפטית, אין לי ספק שלא נצליח למצוא פה בשלב הזה פתרון שיהיה מקובל על שתי הקצוות
אלעזר שטרן:
 ולכן מה שאני כן חושב שישנה דרך, אם אנחנו באמת רוצים להתקדם, ללכת, ואני מציע, לתוך העניין הזה, להוראת שעה
אלעזר שטרן:
 הוראת שעה שתאפשר שינוי בחברה הישראלית עד שנהיה בשלים, לא כל כך הרבה שנים, לעשות חוק שהוא יותר משמעותי מאשר מה שאנחנו יכולים להרשות לעצמנו בזמן הזה
יולי יואל אדלשטיין:
 עפרה אש, פורום דבורה, בבקשה
עפרה אש:
שלום
עפרה אש:
 שמי עפרה
עפרה אש:
 אני מנכ"לית של "פורום דבורה", עמותה של נשים שבאות מעולמות של הביטחון ומדיניות החוץ
עפרה אש:
 ורק בשביל הרקוד, כי נאמר פה מקודם, אני אימא של ארבע הבנות, שהבכורה סיימה קורס טיס לפני עשר שנים והיא עד היום בשירות הצבאי, מפקדת טייסת בבית ספר לטיסה
עפרה אש:
 תפקיד ראשון שאישה עושה
עפרה אש:
      ולמה הדברים מתקשרים? כולם מדברים על ערך השוויון בשירות כמודל של צבא העם, אנחנו מסכימות לכול
עפרה אש:
 אנחנו רוצות להרים דגל אחד, וזו אחריות של כולנו שזה לא יקרה, שלא יקרה שבגלל ערך של שוויון שירות, אנחנו הופכים את הצבא לצבא בהפרדה
עפרה אש:
 אסור לנו להגיע למצב הזה
עפרה אש:
 ואני רק מזכירה, 18% ממערך הלוחמים היום בצה"ל הן נשים, לוחמות וקצינות
עפרה אש:
 המגמה הזאת רק הולכת ועולה, כולל בבנות הדתיות
עפרה אש:
 גם הן מתגייסות יותר לצה"ל וגם יותר לוחמות דתיות
עפרה אש:
 ואפרופו, הבת שלי הייתה גם עם בנות דתיות וגם עם חרדים בקורס טיס, אבל שמה את זה בצד
עפרה אש:
 וזאת נקודה מאוד מאוד משמעותית, כי אנחנו היום בסיטואציה פוליטית שלמעלה משליש מהממשלה, קרוב לחצי, דוגל באי שירות של נשים בכלל בצה"ל
עפרה אש:
     והאחריות שלך, כבודו, ושל כל חברי ועדת החוץ והביטחון היא שלא נגיע למצב הזה
עפרה אש:
 ויושבים פה אנשים שמנוסים ממני, כמו הרמטכ"ל לשעבר, שלא פעם אמרו שצה"ל היום לא יכול בלי נשים
עפרה אש:
 צה"ל לא יכול להתקיים בלי שירות של נשים, ובכל מודל שבסוף ייבחר
עפרה אש:
 ועוד פעם, אנחנו תומכות ורוצות את המודל של שוויון בשירות
עפרה אש:
 צריך לוודא שאנחנו לא הופכים לצבא בהפרדה
עפרה אש:
 זהו
עפרה אש:
 ואנחנו מוכנות להירתם ולעזור בכל מהלך כזה, כדי להשיג את הנקודה הזאת
עפרה אש:
 תודה
טלי גוטליב:
נקודה חשובה
יולי יואל אדלשטיין:
תודה רבה גם על הקיצור בדברים
יולי יואל אדלשטיין:
 חברים, אני לא מתכוון לסכם לסכם, כי אנחנו לקראת הישיבות הבאות
יולי יואל אדלשטיין:
 אבל אני כן רוצה לומר שכנראה, אני באופן אישי מאוד לא אהבתי את זה, אבל כנראה שהדיון היה בנוי נכון, כי לכל דובר ודוברת היו הערות והרבה אמוציות
יולי יואל אדלשטיין:
 זאת אומרת, אנחנו לא באנו לכאן, כמו שלפעמים קורה בוועדות, עם איזושהי גישה אחת פסקנית וצד אחד שמציג והאחרים מקשיבים
יולי יואל אדלשטיין:
 הוצגו פה כל מיני דעות
יולי יואל אדלשטיין:
 כמו שאמרתי, אנחנו לא מתחייבים לקבל שום דעה ולקבל שום עמדה
יולי יואל אדלשטיין:
 אבל אני חושב שזה יתרום לחברי הוועדה לקראת גיבוש דברים מעשיים
יולי יואל אדלשטיין:
 נקודה שנייה, ואני ככה הערתי את זה כהערת אגב בחיוך, אבל אני לא אומר את זה בחיוך
יולי יואל אדלשטיין:
 אני אפילו קצת בפרפרזה על מה שאמר גדי
יולי יואל אדלשטיין:
 אני חושב שמה שעומד נגד עינינו הם הצרכים, אני אמרתי בהתחלה, הצרכים הביטחוניים האמיתיים של מדינת ישראל
יולי יואל אדלשטיין:
אנחנו נרחיב כאן, ואתה ודאי שמכיר אולי אפילו יותר טוב מכולנו, איפה בדיוק הצרכים היום ומה חסר, וזה לאו דווקא ביחידות עילית, ששם אני לא שמעתי שיש בעיית גיוס, ואפילו יש תחרות
יולי יואל אדלשטיין:
 אבל הדיונים, אם אנחנו נגיע לכיוונים הנכונים, יכולים לתת מענה לצרכים אמיתיים של מדינת ישראל בתחום הביטחון, והמבין יבין
יולי יואל אדלשטיין:
      ולכן אני מציע שאנחנו נזכור, כמו שאמרתי בהתחלה, לכולנו יש אידיאולוגיה
יולי יואל אדלשטיין:
 הרמטכ"ל אמר באמת דברים מאוד חשובים לגבי שירות נשים, הרמטכ"ל לשעבר גם אמר, אני מתכוון לחבר הכנסת איזנקוט, שהנושא, מניסיונה הלא צנוע, הוא סבוך ומורכב
יולי יואל אדלשטיין:
 וכל עוד שכולנו נזכור שהנושא הוא סבוך ומורכב ולא פותרים אותו בסיסמה זו או אחרת, אז אפשר גם להתקדם ואפשר להפוך את הדיונים האלה לחשובים
יולי יואל אדלשטיין:
     אני נועל את הישיבה היום ובקרוב תקבלו הודעה על כיום ישיבת המשך, ששם השורה ארוכה של דוברים שביקשו לדבר, יבואו לידי ביטוי
יולי יואל אדלשטיין:
אוי, סליחה
יולי יואל אדלשטיין:
 חברי הכנסת, ורק חברי הוועדה, תישארו עוד שנייה
יולי יואל אדלשטיין:
 יש נושא נוסף שנוגע לכמה חברי כנסת שנמצאים כאן
יולי יואל אדלשטיין:
 מנהל הוועדה יקרא את הנושא להצבעה
יולי יואל אדלשטיין:
 המוזמנים מוזמנים לצאת
אסף פרידמן:
אנחנו שוב הוספנו לסדר-היום עדכון הרכב ועדות משנה
אסף פרידמן:
 חברת הכנסת שרון ניר תכהן כחברה בוועדת המשנה למוכנות וביטחון שוטף
אסף פרידמן:
 אפשר להצביע
יולי יואל אדלשטיין:
מי בעד, ירים את ידו?
שמעון סולומון:
היא מוכנה
יולי יואל אדלשטיין:
 היא ביקשה
אסף פרידמן:
חבר הכנסת גלעד קריב יכהן כממלא מקום של חברת הכנסת מרב מיכאלי בוועדת המשנה למוכנות ובט"ש, וממלא מקום של חברת הכנסת מרב מיכאלי בוועדת המשנה לתפיסת הביטחון ובניין הכוח
יולי יואל אדלשטיין:
מי בעד לאשר את הבקשה הזאת?
יולי יואל אדלשטיין:
עוד מישהו?
זאב אלקין:
בוקר טוב לכולם, אני פותח את הישיבה של ועדת המשנה לענייני חוץ והסברה של ועדת החוץ והביטחון
זאב אלקין:
 נשאלתי פה ולכן אני מחדד
זאב אלקין:
 מי שעוד לא הבין, הישיבה הזאת – לשם שינוי – אינה חסויה
זאב אלקין:
 בדרך כלל הישיבות של ועדות המשנה הן חסויות, אבל ישיבה זו אינה חסויה מסיבה מאוד פשוטה, כי הגעתי למסקנה שבתחום הזה של הסברה בעת הזאת יש משקל מאוד-מאוד משמעותי לארגונים, אפילו התארגנויות, חלקם אפילו לא ארגונים רשמיים, שרובם קמו לאור הנסיבות מתוך החברה האזרחית
זאב אלקין:
 לכן חשבתי שאת הדיון הזה צריך להקדיש לנושא הזה – מה קיים היום בחברה האזרחית ומה רמת שיתוף הפעולה בין ההתארגנויות האלה שקמו בחברה האזרחית לבין הגופים הרשמיים של המדינה ומה עוד אפשר לשפר בשיתוף הפעולה הזה ומה עוד צריך לעשות כדי שהגופים האלה של החברה האזרחית יוכלו לפעול בצורה אפקטיבית ולאורך זמן
זאב אלקין:
      אני אשמח אם אותם נציגים של החברה האזרחית שידברו כאן, גם יגידו – אם יש להם מה לומר – באופן כללי על ניהול ההסברה הישראלית בעת הזאת ולהציע דברים שלדעתם צריך לעשות אחרת
זאב אלקין:
 זו גם הזדמנות להביע עמדה
זאב אלקין:
 זאת אומרת, מה שאני מצפה מהגופים האזרחיים שאיתנו – חלקם בזום, חלקם פה בנוכחות פיזית בוועדה – זה שלושה דברים: 1
זאב אלקין:
 להגיד מה הם עושים; 2
זאב אלקין:
 להגיד מה לדעתם צריך להשתנות בשיתוף הפעולה בינם לבין מוסדות המדינה השונים שעוסקים בתחום ההסברה, מה הם צריכים שיהיה אחרת ומבקשים שיהיה אחרת; 3
זאב אלקין:
 אם יש להם תובנות באופן כללי על מערך ההסברה הלאומי
זאב אלקין:
      אנחנו  נתחיל עם הגופים של החברה האזרחית ואחר כך, לקראת סוף הדיון, אנחנו נשמע את התגובה ואת התפיסה של הגופים הרשמיים של המדינה שנמצאים כאן
זאב אלקין:
 למעשה נלך בסדר הפוך מהסדר שאנחנו הולכים בו בדרך כלל
זאב אלקין:
 בגלל שיש פה גופים ונציגים מהחברה האזרחית הישיבה אינה חסויה
זאב אלקין:
 אגב, אנחנו נמשיך לעשות את זה מדי פעם גם בעתיד, כי אני חושב שהזווית של ההתארגנויות האזרחית היא מאוד-מאוד חשובה, יש תחומים, כמו תחומי הרשת, שהיא אפילו מובילה היום בהסברה הישראלית ולכן חשוב לשמוע את דעתם גם באופן כללי כרגע וגם לדיונים יותר ממוקדים שנעשה בהמשך
זאב אלקין:
 לכן מדי פעם ננהג בפרקטיקה הזאת של דיוני ועדה פתוחים, לא חסויים, כדי שנוכל לשמוע גם את הזווית הזאת
זאב אלקין:
 כמובן שחברי הכנסת מוזמנים לשאול ולהתערב תוך כדי הדיון
זאב אלקין:
      	אנחנו נתחיל עם צבי פרנק, יוזם "לוחמי הרשת", בבקשה
צבי רנר:
תודה רבה
צבי רנר:
 בוקר טוב, אני שמח להיות פה
צבי רנר:
 אני מנכ"ל של חברת היי-טק ונמצא פה עם אלי בסקין, יחד הקמנו יחד את "לוחמי רשת"
צבי רנר:
 כמו הרבה דברים בארץ זה עלה מלמטה – אלי התחיל את זה ואני הצטרפתי  אליו – ואנחנו נלחמים ברשת
צבי רנר:
 הנושא של ההסברה ברשתות החברתיות הוא דרמטי ומדובר ביוזמה שעולה מהשטח
צבי רנר:
      אני אתייחס לניהול של מערכה כזאת ואסביר מה בדיוק אנחנו עושים
צבי רנר:
 להסברה, בטח ברשת, יש איזה איזושהי תחושה של משהו רך, שהוא פחות מדיד, שהוא משהו כללי
צבי רנר:
 זה לא, ואסור לזה להיות
צבי רנר:
 מי שבא מעולם ההיי-טק יודע שהדבר הראשון שאתה עושה זה להגדיר מה אתה עושה
צבי רנר:
 אנחנו קוראים לזה KPI – Key Performance Indicators
צבי רנר:
 אנחנו מגדירים את המטרה, מגדירים את ה-KPI שיביא אותנו למטרה הזאת, שמים אסטרטגיה, מפנים משאבים והולכים לבצע
צבי רנר:
 כך אנחנו  מנהלים גם את הנושא של "לוחמי הרשת"
צבי רנר:
 אני חושב שכל המערך הזה של ההסברה ברשת צריך להתנהל כמו חברת היי-טק
צבי רנר:
      יש לנו שלושה דברים שלא היו במערכה הזאת, או כמעט שלא היו קודם: יש לנו חומרים יוצאי דופן שלא היו שם אף פעם, חומרים קשים, אבל שהאפקטיביות שלהם היא בלתי מוטלת בספק; יש לנו היענות מדהימה של הציבור – יש לנו אלפי אנשים שכבר התגייסו ונמצאים בקבוצות של לוחמי רשת
צבי רנר:
 השטח בארץ ובעולם מגויס עד הקצה; אני לא אפתיע אתכם אם אני אגיד שיש לנו טכנולוגיה יוצאת דופן
צבי רנר:
 השילוב הזה של היענות של השטח, טכנולוגיה יוצאת דופן וחומרים שאף פעם לא היו לנו אומרים שאנחנו צריכים לנצח במערכה הזאת, וזה לא מאוחר
צבי רנר:
 אנחנו שם, אנחנו פועלים
צבי רנר:
      אם שואלים אותי אם אני רוצה לראות משהו, אזי הייתי רוצה לראות מינהלת שמטפלת בלוחמה ברשת, שמתנהלת כמו חברת היי-טק תחת איזושהי מטרייה של הסברה כללית, אבל העניין הזה הוא התמחות ספציפית בפני עצמה
צבי רנר:
 דרך אגב, גם פה אנחנו מעטים מול רבים, אבל בהחלט אפשר להיות אפקטיביים ואפשר גם לנצח
צבי רנר:
      "לוחמי רשת" – זה עומד על משולש של שלושה גורמים: מצד אחד על התכנים יוצאי הדופן שנמצאים תחת אתר שנקרא Hamas is ISIS
צבי רנר:
co
צבי רנר:
 ריכזנו שם חומרים שלא רואים במקום אחר, שגם קשה לשתף אותם כי הרשתות חוסמות אותם
צבי רנר:
 יש פה עניין של טיפול  באיך מביאים חומרים קשים בפני אנשים
צבי רנר:
 זו רגל אחת; הרגל השנייה – אתר שנקרא fight hamas
צבי רנר:
il  שנותן כלים ללוחמים שלנו להיות אפקטיביים ברמה אחרת; יש לנו קבוצת פייסבוק שיש בה כבר היום 5,000 כאשר העסק הזה רץ פחות משבוע
צבי רנר:
 אנחנו  מתכוונים להגיע שם למאות אלפים
צבי רנר:
      אלי בסקין יפרט איך בדיוק זה מתנהל
אליהו דובקין:
כבר באותה שבת, 7 באוקטובר, היה ברור לי שמשהו גדול מתרחש פה, אולי בגלל שגדלתי בקרית שמונה ועכשיו אני גר בהוד השרון ואיכשהו שני טילים ביחד על הוד השרון מייד הקפיץ לי את כל הנורות
אליהו דובקין:
 נכנסתי מייד לטלגרם, כל הערוצים של הפלסטינים, וכבר בשמונה וחצי הוצפתי בכמות מטורפת של תוכן
אליהו דובקין:
 היה לי ברור לחלוטין שאנחנו פה באיזשהו רגע היסטורי ובמשך שלושת הימים הבאים שמרתי את הכול כמו משוגע
אליהו דובקין:
 אני חושב שראיתי 95% מכל החומר שיש
אליהו דובקין:
 כבר ב-8 באוקטובר, יום למוחרת – כי בדברים האלה חשוב לרוץ מהר ולרוץ קדימה – היה ערוץ טלגרם ישראלי Palestinian atrocities  ולשם התחלתי לזרוק את כל החומרים
אליהו דובקין:
 ניסיתי להפיץ את זה, נחסמתי מהר מאוד, והקמתי את אתר  hamas is isis
אליהו דובקין:
co
אליהו דובקין:
 גם בתור איש מרקטינג היה לי ברור שצריך להתנהל פה כמו שמתנהלים בהיי-טק, עם עמודי נחיתה וכו'
אליהו דובקין:
 זה עלה לאוויר ושם יש הרבה חומרים, קישור לטלגרם, ועובדים כל הזמן לפתח את הדבר הזה
אליהו דובקין:
      הקמנו את הקבוצה של "לוחמי רשת", 5,000 אנשים בפייסבוק, שעושים ספציפית הסברה לקהל מאוד-מאוד מסוים, בפוסטים, בטוויטר של אנשים שמתנגדים לנו, כדי שאותו אזרח טורקי שצורך אך ורק מדיה ממסדית בטורקיה למשל, אותו אחד שלא מבין בכלל מה קרה בעוטף עזה, ייחשף למה שקרה בעוטף עזה, כי אדם שיראה את הדברים האלה, הלא מצונזרים, יהיה בן אדם שונה והוא לא יוכל להמשיך לתמוך במה שעושה חמאס
אליהו דובקין:
 זה ארכיון דיגיטלי  מטורף, זה נכס אסטרטגי
אליהו דובקין:
      כתוצאה מזה פיתחנו גם כלי של fight hamas
אליהו דובקין:
il   שמטרתו לעזור להפיץ את הדבר הזה בצורה הרבה יותר יעילה
אלעזר שטרן:
אתם יכולים לציין כניסות לתוך האתרים האלה?
אליהו דובקין:
hamas is isis
אליהו דובקין:
co  - יש כבר יותר מ-70,000 כניסות
אליהו דובקין:
 זה אתר שקיים באוויר מ-12 באוקטובר
אליהו דובקין:
 בקבוצת הטלגרם יש 12,500 אנשים והיא גדלה כל הזמן
אליהו דובקין:
 כל הדברים האלה הם בעלייה מטאורית
אליהו דובקין:
 מה שחשוב כאן זה לא רק המספר, אלא זה שאנחנו מנסים לוודא שלכל פוסט, כל טוויט, יש שם תגובה ישראלית, וזה גם בפוסטים שהם נגד
אליהו דובקין:
 אנחנו מחפשים השטגים כמו free gaza, free Palestine  ואנחנו מוודאים שלפחות הפוסטים הגדולים אינם נשארים בלי מענה של הסברה ישראלית
אליהו דובקין:
 כמובן שעל הקטנים אנחנו בכלל לא מסתכלים כי אנחנו לא רוצים להגדיל את התפוצה שלהם, אבל אלה שיש להם כבר 100,000 צפיות והמון תגובות מהצד השני, אסור לנו להשאיר אותם ריקים בלי הסברה ישראלית
זאב אלקין:
במה לדעתכם מוסדות המדינה שעוסקים בהסברה יכולים לעזור לכם?
צבי רנר:
אני חושב שהאפקט הוא מדהים כי העסק הזה נעשה בלי משאבים
צבי רנר:
 זה התחיל עם שני אנשים לפני כמה ימים ולכאן הגענו
צבי רנר:
 אני חושב שאנחנו צריכים להסתכל על זה כעל מודל – זה מודל שאם המדינה נעמדת מאחוריו, זה יכול להגיע לסדרי גודל אחרים לגמרי ולהשפיע
זאב אלקין:
מה היית רוצה מהמדינה שתעשה?
צבי רנר:
שלושה דברים: הייתי רוצה להיות מתואם עם איזשהו מערך הסברה יותר רחב שמנהל את הדברים, להיות זרוע שזה הסברה דיגיטלית, הסברה ברשתות; הייתי רוצה את הקול של המדינה – אנחנו הגענו ל-5,000 איש בכמה ימים, אבל אם המדינה תעמוד מאחורינו ביכולת לשים את זה בפרונט, יהיו לנו מאות אנשים
צבי רנר:
 אולי הדיון הזה הוא התחלה, כי אנחנו אנשים של מרקטינג ותכף תראו את השיחה הזאת ברשתות
צבי רנר:
 אם המדינה תיתן לנו קול, אנחנו נגיע למאות אלפים; וכן, גם תקציב יכול לעזור פה
צבי רנר:
 לא מדובר בתקציבים גדולים
צבי רנר:
 הגענו למה שהגענו באפס תקציבים, אבל עם מעט תקציבים אפשר להגיע לאפקט מטורף
צבי רנר:
 זה מודל שאפשר להגיע איתו רחוק מאוד
זאב אלקין:
תקציבים באיזה סדר גודל?
אליהו דובקין:
למה שהגענו עכשיו הגענו ב-200 שקלים והרבה זמן
אליהו דובקין:
 כמה אלפי דולרים פה יכולים לעשות פלאים
אליהו דובקין:
 אנחנו מדברים על תקציבים קטנים, לוחמת גרילה כמו שיודעים לעשות את זה בהיי-טק, ולהגיע רחוק
צבי רנר:
זה אלי
צבי רנר:
 אני חושב שאנחנו צריכים תקציבים של מאות אלפי דולרים, הוא פשוט איש צנוע
צבי רנר:
 את התוצאה אנחנו נוכל למדוד, ואנחנו מודדים
צבי רנר:
 אנחנו נשים משהו במיכל הדלק של המכונה הזאת ונמדוד את התוצאה
צבי רנר:
 לאט-לאט אפשר להעלות את התשומות בתוך הדבר הזה כדי לקבל תוצאות יותר גדולות
צבי רנר:
 העסק מדיד ולכן אפשר לנהל אותו כמו שמנהלים חברת היי-טק
חנוך דב מלביצקי:
כשאתה אומר שזה מדיד, את מה אתה מודד?
אליהו דובקין:
אפשר למדוד כמה דברים
אליהו דובקין:
 הדבר הראשון שאפשר למדוד זה כמות האנשים החדשים שנחשפים לתכנים האלה באתר
אליהו דובקין:
 זה המדד הכי מיידי; המדד השני שאפשר למדוד זה כמות האנשים שיש בקבוצת הטלגרם שנחשפים כל הזמן לדברים האלה; אפשר לספור את כמות האזכורים שלנו בטוויטר, בהאשטאגים, את האתר עצמו
צבי רנר:
זה ספציפית הפעילות שקורית עכשיו ב"לוחמי רשת"
צבי רנר:
 כשאני מדבר על KPI, אני מדבר על זה ברמה יותר גבוהה
צבי רנר:
 אני מדבר על הרעיון שאנחנו יכולים לנטר רשתות
צבי רנר:
 יש חברות ישראליות, אגב המובילות בעולם, שמנטרות רשתות
צבי רנר:
 אנחנו יכולים לדעת מי אומר, כמה, מי בעדנו ומי נגדנו, באיזה מדינה בעולם, ולשם אנחנו הולכים
צבי רנר:
 בסופו של דבר נמדוד דברים, כמו כמה אנשים תומכים וכמה אנשים מתנגדים, כמה פוסטים נגדנו וכמה בעדנו, כמה עשו לייק
חנוך דב מלביצקי:
ואת זה אפשר לדעת היום?
צבי רנר:
חד-משמעית, אין לך מושג כמה אפשר לדעת
זאב אלקין:
הרשת מאוד מדידה
צבי רנר:
החברות המובילות בעולם של ניטור רשתות – קוקה קולה למשל, אם אתה תכתוב משהו רע על קוקה קולה, אולי תצדק, אבל משהו יקפוץ באיזשהו מקום ב-headquarters ומי שיושב על התוכנה הזאת זו חברה ישראלית
זאב אלקין:
תודה רבה
עדו הר טוב:
אני מנכ"ל קבוצת גיתם ואחד הבעלים שלה
עדו הר טוב:
 קבוצת גיתם היא אחת  משתי קבוצות התקשורת הגדולות  בישראל
עדו הר טוב:
  24 שעות אחרי הלחימה הקמנו שתי יכולות: האחת לאיתור חטופים באמצעות חברת סייבר שאנחנו שולטים בה והיא נמסרה עכשיו לכוחות הביטחון
עדו הר טוב:
 למעשה החמ"ל שעובד מתוך גיתם נמסר לכוחות הביטחון אחרי הרבה מאוד איתורים; הדבר השני, ברגע שהצלחנו לשאוב באמצעות סייבר סרטונים מהרשת של החמאס וכו', הבנו שיש לנו חומר הסברתי מטורף
עדו הר טוב:
 הקמנו חמ"ל – להערכתי, אולי חוץ מדובר צה"ל, הגדול ביותר בישראל – של 200 איש, כולם בהתנדבות
עדו הר טוב:
 מדובר באנשי קריאטיב, אנשי עריכה, במאים, אסטרטגים, אנשי דיגיטל, והתחלנו לייצר
עדו הר טוב:
 אנחנו מסתכלים רק על העולם והתחלנו לייצר בין 40 ל-50 סרטים ביום
עדו הר טוב:
 כדי שיהיה לכם benchmark , משרד גדול כמו גיתם מייצר בשגרה ארבעה ביום
עדו הר טוב:
      אם אני עושה אגריגציה של הצפיות, יש לנו עשרות מיליוני צפיות
עדו הר טוב:
 זה אירוע משמעותי
עדו הר טוב:
 מהר מאוד שמענו עלינו כל גופי הביטחון וההסברה, הגיעו לתוך החמ"ל וחברו אלינו, באהבה מאוד גדולה, גם משרד החוץ וגם כל שלושת גופי הביטחון
עדו הר טוב:
      יש ארבעה פערים שהמדינה חייבת לדעת ולטפל ב-ASP, כי אם זה לא ייפתר בתוך כמה ימים נהיה בבעיה מאוד-מאוד גדולה: פער ראשון – כל החמ"לים שהוקמו הם בהתנדבות
עדו הר טוב:
 השבוע כבר התכווצנו ב-40%, כי אנשים צריכים להביא לחם הביתה
עדו הר טוב:
 אני רוצה שתבינו שאני מדמה מהכיס שלי בין 100 ל-150 אלף דולר בשבוע, כי עכשיו אני ציוני
עדו הר טוב:
 כמה אני אוכל להמשיך את זה? מעט מאוד זמן
עדו הר טוב:
 מילא אני, אבל העובדים שלי שמתנדבים, צריכים להביא כסף הביתה
עדו הר טוב:
 כבר התכווצנו ב-40% ואם החמ"לים לא יקבלו תמיכה מיידית להערכתי כבר ביום ראשון תהיה התכווצות נוספת של עוד 50-40 אחוז והיכולת הזאת של מדינת ישראל תיעלם
עדו הר טוב:
 היכולת הזאת היא דרמטית כי אנחנו יכולים לעשות דברים שהמדינה לא יכולה לעשות, גם ברמה של מה היא אומרת ואיך היא אומרת וגם ברמה של המהירות, כי המדינה צריכה להיות הרבה יותר אמינה, הרבה יותר סולידית
עדו הר טוב:
 אנחנו יכולים להיות הזרוע המשמעותית של המדינה בהסברה, וזה כיפת ברזל למדינה;     פער שני – distribution, הפצה
עדו הר טוב:
 החמאס, הערבים וקטאר השקיעו המון-המון שנים ביכולות הפצה
עדו הר טוב:
 לנו אין את היכולת
עדו הר טוב:
 אנחנו הוקמנו ב-8 באוקטובר תוך כדי תנועה
עדו הר טוב:
 יכולות ההפצה שלהם ברשתות החברתיות היא לאין שיעור, במכפלות של עשרות מונים, יותר טובות משל הישראלים
עדו הר טוב:
 בהקשר הזה אנחנו באמת דוד מול גולית
עדו הר טוב:
 כלומר, הסכומים שמושקעים ברשת מהצד השני והיכולות והבוטים וכו', זה פי 50 ופי 100, זה לא פי שניים
עדו הר טוב:
 אתם צריכים להבין באיזה זירה אנחנו  נמצאים;     הפער השלישי – היכולת שלנו להתגבר על רגולציה
עדו הר טוב:
 הרשתות החברתיות והאתרים זורקות אלגוריתם של הפייסבוק והמטא והם זורקים 90% מחומרי ההסברה
עדו הר טוב:
 אנשים שולחים סרטים, אף אחד לא יודע מה הולך ומה לא הולך
עדו הר טוב:
 מה כן למדנו, האלגוריתם זורק סרטים פוליטיים או סרטי זוועות, אנחנו מייצרים המון, רק ששום דבר לא קורה
עדו הר טוב:
 סליחה על הביטוי, זה חארטה
עדו הר טוב:
 למדנו שמה שכן עובד זה שימוש במסבירנים, במשפיענים ובסרטים של רגש
עדו הר טוב:
 לדוגמה, סרט אחד, תוך ארבעה ימים, באמצעות שחקנים אמריקאית, הביא 15 מיליון צפיות
עדו הר טוב:
 תבינו את הממדים שאנחנו  מתעסקים בהם, אנחנו רוצים ללכת על כל המגרש
עדו הר טוב:
      כדי לעשות את זה להערכתי צריך להשתלט על המדיה המסורתית, במיוחד האמריקאית
עדו הר טוב:
 יש לנו את הדרכים, אני לא חושב שבדיון כזה רחב אני אוכל להסביר איך
עדו הר טוב:
 יש לנו את הרעיונות איך להשתלט על המדיה המסורתית, עד שיזרקו אותנו
עדו הר טוב:
 זו מלחמה, זה להתנפץ על הקיר
עדו הר טוב:
      הפער הכי משמעותית זה שתוך כדי תנועה אנחנו לומדים מה צריך לעשות
עדו הר טוב:
 כלומר, אני – בתור אסטרטג תקשורתי – ראיתי hamas is isis, אמרתי אוקיי ואני הולך עם כל הכוח של גיתם
עדו הר טוב:
 אבל עד שזה קרה, לקח זמן
עדו הר טוב:
 אין לי טענות, תוך כדי מלחמה כולם מותקפים, ואני מבין את המצב, אבל אנחנו פצצת אטום שלכם, תשתמשו בה
עדו הר טוב:
 אנחנו עושים הכול באהבה ובהתנדבות
זאב אלקין:
מה רמת הקשר שלך לגופי המדינה?
עידו הר טוב:
היום היא הרבה יותר גבוהה, אבל זה לקח זמן
עידו הר טוב:
 אני קמתי בבוקר והחלטתי שאני מתפוצץ, אבל לקח המון-המון זמן עד שכולם התחילו, עד שהבנתי זמן מה רוצים ממנו
עידו הר טוב:
 דובר צה"ל תפקד הרבה יותר מהר
עידו הר טוב:
 אני מבין, גם הם במלחמה, גם עליהם נפלה פצצת אטום
עידו הר טוב:
 הייתי בממשלה, אני יודע איך הדברים פועלים, זה לא כמו גוף עסקי
עידו הר טוב:
 אצלי אני קובע משהו וזה קורה בעוד דקה
עידו הר טוב:
 אני לא שואל ולא  מעביר אישורים
עידו הר טוב:
 יש אנשים טובים מאוד בממשלה, מקצועיים מאוד, שחיים תחת גלגלי הבירוקרטיה, אבל אנחנו במלחמה ובמלחמה אין בירוקרטיה
עידו הר טוב:
 זה או שאנחנו נלחמים או שאתם אומרים לנו לשבת בעמדת תצפית
עמרי מרכוס:
אני מנהל את הקריאטיב של גיתם ביחד עם איל סעדה
עמרי מרכוס:
 אני לא חושב שכבר חודש ישנתי לילה שלם
עמרי מרכוס:
 כמו שציין עידו, הסרטון שעשינו באחד מהימים הראשונים של מים ביאליק עבר את ה-15 מיליון צפיות
עמרי מרכוס:
 אני חושב שמה שנחמד ב-15 מיליון צפיות זה שהן לא היו לקהל הבית שלנו
עמרי מרכוס:
 ממה שהצלחנו לזהות, גם מאיך שהסרט התגלגל, זה שהם לא היו של ישראלים ואפילו לא בהכרח יהודים
עמרי מרכוס:
 השתמשנו בטכניקות של בינה מלאכותית לדובב אותו להרבה מאוד שפות
עמרי מרכוס:
 הגענו למספרים מאוד-מאוד גבוהים ואנחנו יודעים שהמסר גם הוטמע
עמרי מרכוס:
 השחקנים הקריאה הודעות אחרונות של ניצולים
עמרי מרכוס:
 אחריה הבאנו עוד כוכבים הוליוודיים שגם הם עשו את זה
עמרי מרכוס:
 אגב, אין פה סודות
עמרי מרכוס:
 אני שמח מאוד לחלוק את כל הדברים שלנו עם כל שאר החמ"לים, כדי שכולנו נעשה את זה, כי כולנו למען אותה מטרה, על אותו חוד חנית
עמרי מרכוס:
 כאמור, אחריה הגיעו עוד כוכבים הוליוודיים ששמים את זה ברשת החברתית שלהם
עמרי מרכוס:
 בכל אנחנו עוברים את צינור הבקבוק הזה של הרשתות החברתיות
עמרי מרכוס:
     בחמ"ל של גיתם חילקנו את העולם ל-40 תחומים גיאוגרפיים
עמרי מרכוס:
 תיעדנו חלק מהם על אחרים
עמרי מרכוס:
 יש לנו גם 12 קהילות ספציפיות שגילינו שהמסרים שלנו עוברים בהם טוב יותר, למשל קהילת הלהט"ב
עמרי מרכוס:
 קהילת הלה"טבים הם לא היעד הסופי מבחינתנו למסר, אלא רק hub שמפיץ את המסרים שלנו בצורה מאוד טובה
עמרי מרכוס:
 גם הכמויות שאנחנו עושים נותנות לנו אינדיקציה לגבי מה תופס יותר ומה תופס פחות
זאב אלקין:
הקהילות האלה בישראל או בחו"ל?
עמרי מרכוס:
ישראל לא עובדת איתנו בכלל
עמרי מרכוס:
 מבחינתנו ישראל יכולה להיות  hub להפעלה
עמרי מרכוס:
 החיילים שלנו מפיצים את הדברים ברשת, אבל הם לא היעד הסופי, גם לא קהילות יהודיות בעולם
עמרי מרכוס:
 יש לנו סדרי עדיפויות, אבל בסך הכול מבחינתנו ישראלים ויהודים הם תחנת ביניים וגופי הפצה יותר מאשר כל דבר אחר
אלעזר שטרן:
גם בערבית?
עידו הר טוב:
הכול
עידו הר טוב:
 יש לנו מכונות AI, אפילו עשינו סרטים בווייטנאמית
עידו הר טוב:
 אנחנו עושים סרט אחד, מעבירים אותו למכונת AI, כי יש לנו את הטכנולוגיה, בכל שפה
עידו הר טוב:
 למעשה אתה רואה שחקנית הוליוודית מדברת, גם עם תנועות הפה, בערבית